[pic] | KOMISIJA EVROPSKIH SKUPNOSTI |

Bruselj, 14.10.2009

COM(2009) 550 konč.

SPOROČILO KOMISIJE SVETU IN EVROPSKEMU PARLAMENTU

RAZŠIRITEV ZUNANJIH SLUŽB: ODPRTJE DELEGACIJE NA ISLANDIJI IN PISARNE V LIBIJI

SPOROČILO KOMISIJE SVETU IN EVROPSKEMU PARLAMENTU

RAZŠIRITEV ZUNANJIH SLUŽB: ODPRTJE DELEGACIJE NA ISLANDIJI IN PISARNE V LIBIJI

1. UVOD

Komisija je v sporočilu z dne 23. decembra 2008 objavila, da namerava odpreti novo delegacijo pri Svetu Evropske unije in novo delegacijo v Uzbekistanu. V istem sporočilu je predvideno tudi povečanje regionalnih delegacij v Djibutiju, Kirgistanu, Liberiji, Nepalu, Tadžikistanu, Togu in Jemnu. Ti ukrepi naj bi bili dokončani do konca leta.

Za razvoj in utrditev omrežja, omenjenega v sporočilu z dne 23. decembra 2008, je bilo treba v delegacije prerazporediti 16 uradniških mest znotraj zunanjih služb ali z generalnih direktoratov, pristojnih za Relex. Kakršen koli nadaljnji razvoj zunanjih služb je mogoč le z dodatnimi viri, zato se lahko izvedejo le najnujnejši ukrepi.

Glede na to je v tem sporočilu na eni strani obravnavana prošnja za članstvo, ki jo je Islandija predložila 23. julija 2009 v skladu s členom 49 Pogodbe o Evropski uniji, na drugi strani pa možnost nove pogodbene podlage za odnose z Libijo.

2. RAZLOGI ZA ODPRTJE NOVE DELEGACIJE V ISLANDIJI IN PISARNE V LIBIJI

2.1 Islandija

Islandija do sedaj ni bila vključena v širitev. Vendar je kot članica Evropskega gospodarskega prostora tesno povezana v Evropsko unijo. Dvostranske odnose med Komisijo in Islandijo trenutno obravnava delegacija na Norveškem.

Potem ko je Islandija vložila prošnjo za članstvo, se je Svet na zasedanju 27. julija 2009 odločil, da bo izvedel postopek iz člena 49 Pogodbe o ustanovitvi Evropske unije in v skladu s tem od Komisije zahteval, da predloži svoje mnenje o prošnji. Mnenje Komisije temelji med drugim na odgovorih države prosilke na podroben vprašalnik, ki vključuje vse vidike pravnega reda Skupnosti.

Že v tej pripravljalni fazi imajo službe Komisije in pristojni organi države prosilke redne stike, da bi zagotovili dober obojestranski dogovor; za pripravo mnenja Komisije o prošnji Islandije so taki stiki zelo pomembni. Taki stiki se še okrepijo če in ko se Svet odloči, da se pričnejo uradna pristopna pogajanja, zato je prisotnost Komisije v vseh državah prosilkah del njene stalne prakse.

Ta stalna praksa je zadosten razlog za takojšnje odprtje delegacije na Islandiji. Dokler ne bo delegacija v Reykjaviku popolnoma operativna, je delegacija v Oslu pripravljena odpreti podružnico v Reykjaviku in/ali poslati člana osebja na Islandijo na dolgoročno misijo. V ta namen se Reykjavik v skladu z okvirom, ki je podrobno določen v sporočilu z dne 23. decembra 2008, določi za kraj zaposlitve, ki se razlikuje od delegacij, da so omogoči napotitev zunanjega osebja še pred odprtjem delegacije.

2.2 Libija

Libija je ključnega pomena na področjih, kot so boj proti terorizmu, mir in varnost v Afriki, nezakonito priseljevanje v Sredozemlju in energetika. Prav tako je vedno bolj aktivna v regiji, in sicer v Afriški uniji, Sahelu, organizaciji CEN-SAD ter Uniji arabskega Magreba. Ker se politični odnosi in dialog z Libijo hitro razvijajo, je potrebna stalna prisotnost na območju.

Od ukinitve mednarodnih sankcij proti Libiji leta 2003 Evropska unija izvaja politiko postopnega zbliževanja z Libijo. Glavni mejniki v tem procesu so bili sklepi Sveta iz oktobra 2004 glede številnih ukrepov v smeri politike zbliževanja z Libijo in sklep Sveta iz oktobra 2007 o začetku pogajanj o okvirnem sporazumu z Libijo, saj odnosi med Evropsko skupnostjo in Libijo trenutno potekajo zunaj dvostranskega pravnega okvira.

S tem sporazumom naj bi se vzpostavil mehanizem za politični dialog in sodelovanje na področju zunanje in varnostne politike, pa tudi za dialog in sodelovanje pri gospodarskih vprašanjih. Vseboval bo določbe za poglobljeno in celovito območje proste trgovine, ki bo vključevalo trgovino z blagom in storitvami, vprašanja glede naložb in druga ključna trgovinska pravila (pravice intelektualne lastnine, konkurenca, javna naročila itd.). S sporazumom bo zagotovljeno tudi tesno sodelovanje na področju pravice, svobode in varnosti, pa tudi pri mnogih sektorskih vprašanjih, kot so energetika, prevoz, okolje, kmetijstvo in razvoj podeželja, ribištvo in gospodarjenje z morji, socialna vprašanja, znanost in tehnologija. Tekoča pogajanja glede okvirnega sporazuma zahtevajo stalen pretok informacij med obema stranema, tako da bi neposredna prisotnost v Tripoliju zelo olajšala pogajanja in poznejše izvajanje sporazuma, ko bo ta pričel veljati.

Do leta 2004 ni Libija prejemala nobene finančne pomoči Evropske unije. Od takrat se finančna pomoč zagotavlja z neposrednimi pogodbami v evropskimi ali mednarodnimi ponudniki storitev. Komisija namerava Libiji od leta 2011 zagotoviti znatnejšo finančno pomoč, predvsem prek evropskega instrumenta sosedstva in partnerstva. Razvoj našega finančnega sodelovanja zahteva tudi prisotnost na kraju samem, in sicer zaradi učinkovitega in dobrega upravljanja prihodnjih projektov sodelovanja, vključno z rednimi stiki za podporo libijskih javnih uprav in zunanjih sodelavcev, ki bodo pripravili in izvajali to pomoč.

Ob upoštevanju navedenega se predlaga, da Tripoli velja za kraj zaposlitve, ki se razlikuje od delegacij. Ta pisarna mora biti priključena delegaciji v Tunisu. V prihodnje bi bilo mogoče to pisarno preoblikovati v regionalno delegacijo, če bodo na voljo potrebna sredstva.

3. ČLOVEŠKI VIRI IN PRORAČUNSKA SREDSTVA

Človeški viri, ki so potrebni in na razpolago za izvajanje odprtij, načrtovanih v tem sporočilu, so prikazani v tabeli spodaj. To ne izključuje možnosti povečanja sredstev za ti delegaciji/pisarni, če bo to mogoče.

Za Islandijo je treba na podlagi končne razporeditve virov za leto 2010 zagotoviti pet uradniških mest. V predhodnem predlogu proračuna za leto 2010 je predvideno dodatno delovno mesto za lokalnega uslužbenca. Kar zadeva Libijo je treba za vzpostavitev kraja zaposlitve kot prvega koraka na poti k odprtju delegacije odpreti dve delovni mesti za pogodbeno osebje in štiri delovna mesta za lokalno osebje, kar je že predvideno v predhodnem predlogu proračuna za leto 2010.

Dodatni človeški viri iz postavke 5 proračuna |

Pisarna delegacije | uradniki | pogodbeni uslužbenci | lokalni uslužbenci |

Islandija | 5 | 1 |

Libija | 2 | 4 |

V spodnji tabeli so ločeno prikazana proračunska sredstva, ki jih je treba zagotoviti, in sicer na eni strani ustanovitveni stroški (enkratni stroški, ki izhajajo neposredno iz načrtovanega odprtja delegacij), na drugi strani pa letni stroški (tekoči stroški, povezani z delovanjem novih delegacij).

Proračunska sredstva |

Pisarna delegacije | ustanovitveni stroški | letni stroški |

Islandija | 536 250 EUR | 1 572 110 EUR |

Libija | 298 650 EUR | 793 992 EUR |

Skupaj | 834 900 EUR | 2 366 102 EUR |

OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV

1. NASLOV PREDLOGA:

PODROČJE POLITIKE: ZUNANJE ZADEVE DEJAVNOST: ZUNANJE SLUŽBE – UPRAVNI ODHODKI DELEGACIJ |

Naslov predloga sklepa: SPOROČILO KOMISIJE SVETU IN EVROPSKEMU PARLAMENTU – RAZŠIRITEV ZUNANJIH SLUŽB: ODPRTJE DELEGACIJ NA ILANDIJI IN V LIBIJI |

1. PRORAČUNSKAE VRSTICE + NASLOVI

XX 01 01 02: Odhodki za aktivno zaposlene v delegacijah Komisije Evropskih skupnosti

XX 01 02 02: Odhodki za zunanje sodelavce v delegacijah Komisije Evropskih skupnosti

XX 01 02 12: Drugi odhodki za upravljanje delegacij Komisije Evropskih skupnosti

XX 01 03 02: Odhodki za zgradbe in z njimi povezani odhodki za delegacij Komisije Evropskih skupnosti

2. PRAVNA PODLAGA

Upravna avtonomija Komisije

3. OPIS IN RAZLOGI

Predlaga se odprtje nove delegacije na Islandiji in pisarne v Libiji.

Ker je Islandija vložila prošnjo za članstvo, so za pripravo mnenja Komisije glede prošnje Islandije potrebni redni stiki med službami Komisije in pristojnimi organi države prosilke. Ti stiki se še okrepijo, ko se Svet odloči, da se pričnejo uradna pristopna pogajanja, zato je prisotnost Komisije v vseh državah prosilkah del njene stalne prakse.

Libija je ključnega pomena na področjih, kot so boj proti terorizmu, mir in varnost v Afriki, nezakonito priseljevanje v Sredozemlju in energetika. Prav tako je vedno bolj aktivna v regiji, in sicer v Afriški uniji, Sahelu, organizaciji CEN-SAD ter Uniji arabskega Magreba. Ker se politični odnosi in dialog z Libijo hitro razvijajo, je potrebna stalna prisotnost na območju.

4. TRAJANJE IN DODATNI STROŠKI

4.1 Obdobje uporabe

( Sklep z omejeno veljavo: sklep velja od [datum začetka veljave] do [datum prenehanja veljave]

( Sklep z neomejeno veljavo: sklep začne veljati v začetku leta 2010. V primeru Libije bo sklep veljal neomejeno, za Islandijo pa bo veljal, dokler ta ne postane država članica (takrat se bo delegacija preoblikovala v predstavništvo).

4.2 Ocenjeni proračunski vpliv

Predlog sklepa vključuje:

( Prihranki

( Dodatni stroški zaradi plač in drugi stroški za notranje osebje in zunanje sodelavce, potrebni za pravilno delovanje predlagane nove delegacije na Islandiji in nove pisarne v Libiji.

4.3 Pojasnitev številk

Dodatni stroški izhajajo iz plač in povezanih stroškov za infrastrukturo v zvezi z notranjim osebjem in zunanjimi sodelavci, potrebnimi za odprtje predlaganih dveh novih krajev zaposlitve. Za oba primera je priložen podroben izračun ocenjenih odhodkov.

5. VPLIV NA FINANČNO NAČRTOVANJE

( Predlog je skladen s sedanjim finančnim načrtovanjem.

( Predlog bo zahteval ponovno načrtovanje ustreznega razdelka v finančni perspektivi, ne pa tudi uporabe določb iz Medinstitucionalnega sporazuma.

( Predlog bo zahteval ponovno načrtovanje ustreznega razdelka v finančni perspektivi in uporabo določb iz Medinstitucionalnega sporazuma.

6. VPLIV PRIHRANKOV ALI DODATNIH STROŠKOV NA RAZPOREDITEV SREDSTEV

( Sredstva, ki so že bila dodeljena zadevnim oddelkom.

( Sredstva, ki so že bila dodeljena v okviru izvajanja LSP/PPP za leto 2010.

LSP za leto 2010 predvideva razdelitev kreditov za vzpostavitev dveh delovnih mest za pogodbeno osebje in štirih delovnih mest za lokalne uslužbence v Libiji.

( Sredstva, potrebna v naslednjem postopku LSP/PPP.

( Sredstva, ki bodo pridobljena z notranjo prerazporeditvijo v oddelkih.

( Sredstva, potrebna za leto 2010, ki pa niso načrtovana v okviru postopka LSP/PPP za zadevno leto.

Za odprtje delegacije na Islandiji bo treba takoj zagotoviti pet delovnih mest za notranje osebje (uradnike) in eno delovno mesto za lokalnega uslužbenca. Ta sredstva bo Komisija zagotovila z notranjo prerazporeditvijo obstoječih sredstev.

7. PREDVIDENI NAČRT DODATNIH ZAHTEV ZA UPRAVNE ODOBRITVE IN ČLOVEŠKE VIRE

Številke v eurih | Leto 2010 | Leto 2011 | Leto 2012 | Leto 2013 | Leto 2014 | Letni stroški skupaj |

XX 01 02 12

(druga sredstva iz celotne dodelitve) | |143 000 | |143 000 | |143 000 | |143 000 | |143 000 | |715 000 | |Drugo: XX 01 03 02 | |1 686 000 | |1 097 000 | |1 097 000 | |1 097 000 | |1 097 000 | |6 074 000 | | | | | | | | | | | | | | | | SKUPAJ | 12 |3 202 000 |12 |2 367 000 |12 |2 367 000 |12 |2 367 000 |12 |2 367 000 |12 |12 670 000 | | (1) PO: pogodbeno osebje, NNI: napoteni nacionalni izvedenci , OA: osebje agencij (začasno osebje)

(2) ATA: administrativna in tehnična pomoč